b'\n_START_ARTICLE_\nKaukopalvelu\n_START_PARAGRAPH_\nKaukopalvelu on kirjastojen v\xc3\xa4list\xc3\xa4 aineiston lainausta. Mik\xc3\xa4\xc3\xa4n kirjasto ei pysty pit\xc3\xa4m\xc3\xa4\xc3\xa4n kokoelmissaan kaikkea aineistoa, joka on olisi hy\xc3\xb6dyllist\xc3\xa4 sen asiakkaille. Kaukopalvelun avulla eri kirjastojen kokoelmat muodostavat yhten\xc3\xa4isen tietovarannon, joka on kaikkien tarvitsijoiden k\xc3\xa4yt\xc3\xb6ss\xc3\xa4._NEWLINE_Kaukopalvelussa aineiston tilaa kirjastosta toinen kirjasto tai tietopalveluyksikk\xc3\xb6, joka antaa sen asiakkaan k\xc3\xa4ytt\xc3\xb6\xc3\xb6n. Kaukopalvelu on kaukolainausta tai j\xc3\xa4ljennepalvelua, jossa aineiston omistava kirjasto l\xc3\xa4hett\xc3\xa4\xc3\xa4 tilaavalle kirjastolle valo- tai digitaalisen kopion esim. tieteellisest\xc3\xa4 artikkelista. Molemmissa tapauksissa aineiston tarvitsija voi asioida paikallisen kirjastonsa kanssa, joka huolehtii aineiston paikantamisesta ja tilaamisesta. L\xc3\xa4hett\xc3\xa4v\xc3\xa4 kirjasto voi peri\xc3\xa4 maksuja tilaavalta kirjastolta, ja tilaava kirjasto puolestaan asiakkaalta._NEWLINE_Kaukopalvelutoiminta on Suomessa viime vuosina v\xc3\xa4hentynyt. Vuonna 2010 Suomen tieteelliset kirjastot l\xc3\xa4hettiv\xc3\xa4t noin 55\xc2\xa0000 kaukolainaa ja 27\xc2\xa0000 j\xc3\xa4ljennett\xc3\xa4; 1980-luvulla vuosittaisten toimitusten m\xc3\xa4\xc3\xa4r\xc3\xa4 l\xc3\xa4henteli 300\xc2\xa0000:ta. T\xc3\xa4m\xc3\xa4 ei kuitenkaan ole kansainv\xc3\xa4linen trendi._NEWLINE_Varastokirjaston toiminta perustuu kokonaan kaukopalveluun.'